Kemm il-missier u anke l-iben huma magħrufa sew mal-pulizija Missier u iben mill-Furjana nżammu arrestati wara li tressqu l-Qorti akkużati li serqu karozza għall-partijiet tagħha u wara tawha n-nar. Il-Missier li għandu 49 sena u ibnu ta’ 16-il sena, tressqu quddiem il-Maġistrat Joe Mifsud akkużati b’serq aggravat u li taw in-nar lill-karozza bir-rieda tagħhom stess. L-iben kien akkużat ukoll li kiser il-kudizzjonijiet imposti fuqu f’każ separat u l-missier akkużat li wettaq reat fi żmien li qed jiskonta sentenza sospiża. It-tnejn li huma wieġbu mhux ħatja. Il-prosekuzzjoni ma qablitx mat-talba tad-Difiża għall-ħelsien mill-arrest minħabba li għad fadal nies x’jixhdu fosthom tfal.